ประกาศองค์การบริหารส่วนตำบลบ้านโพธิ์
เรื่อง สอบราคาจ้าง  โครงการก่อสร้างที่ลอยกระทงหน้าท่าไทร หมู่ที่ ๑
ตำบลบ้านโพธิ์ อำเภอเมืองตรัง จังหวัดตรัง
------------------------------------------
ด้วยองค์การบริหารส่วนตำบล  บ้านโพธิ์ มีความประสงค์จะสอบราคาจ้าง โครงการก่อสร้างที่ลอยกระทงหน้าท่าไทร หมู่ที่ ๑ ตำบลบ้านโพธิ์ อำเภอเมือง จังหวัดตรัง พร้อมงานประกอบอื่นเพื่อให้เป็นไป  ตามแบบแปลนแผนผังที่ อบต.กำหนด ราคากลางตั้งไว้ ๓๓๗,๐๐๐.-บาท (สามแสนสามหมื่นเจ็ดพันบาทถ้วน)
ผู้มีสิทธิเสนอราคาจะต้องมีคุณสมบัติดังนี้
๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการรัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา
๓. มีผลงานก่อสร้างประเภทเดียวกัน  ตามรายละเอียดโครงการดังนี้
๑. โครงการก่อสร้างที่ลอยกระทงหน้าท่าไทร หมู่ที่ ๑
ในวงเงินไม่น้อยกว่า ๑๖๘,๕๐๐.-บาท
๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลบ้านโพธิ์ ณ วันประกาศสอบราคาจ้าง หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
กำหนดดูสถานที่ก่อสร้าง ให้ผู้ซื้อแบบและรายการ ไปดูสถานที่ก่อสร้างด้วยตนเอง หากไม่ไปดูสถานที่ก่อสร้างให้ถือว่าผู้ซื้อแบบและรายการได้ทราบสถานที่ ตลอดจนอุปสรรคและปัญหาต่างๆ ดีแล้ว เมื่อมีปัญหาและอุปสรรคในการทำงาน จะนำมาอ้างให้พ้นผิดไม่ได้
กำหนดยื่นซองสอบราคา ในวันที่ ๑๓ เดือน กุมภาพันธ์ พ.ศ.๒๕๕๕ ถึงวันที่ ๒๔ เดือน กุมภาพันธ์ พ.ศ. ๒๕๕๕ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ที่ทำการองค์การบริหารส่วนตำบลบ้านโพธิ์ อำเภอเมืองตรัง จังหวัดตรัง ยกเว้นในวันที่ ๑๕ เดือน กุมภาพันธ์ พ.ศ. ๒๕๕๕  ให้ยื่นซองสอบราคา  ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล อำเภอเมืองตรัง และกำหนดเปิดซองสอบราคาในวันที่  ๒๗ เดือน กุมภาพันธ์ พ.ศ. ๒๕๕๕  ณ ศูนย์รวมข้อมูลข่าวสารการซื้อหรือ การจ้างขององค์การบริหารส่วนตำบลระดับอำเภอ (ห้องประชุมอำเภอเมืองตรัง) ตั้งแต่เวลา ๑๑.๐๐  น. เป็นต้นไป
 ผู้สนใจติดต่อขอรับ/ซื้อเอกสารสอบราคาใน ราคาชุดละ ตามรายละเอียดโครงการดังนี้
๑. โครงการก่อสร้างที่ลอยกระทงหน้าท่าไทร หมู่ที่ ๑    ราคาชุดละ ๑,๐๐๐.-บาท
ได้ที่ที่ทำการองค์การบริหารส่วนตำบลบ้านโพธิ์ ระหว่างวันที่ ๑๓ เดือน กุมภาพันธ์ พ.ศ. ๒๕๕๕ ถึง วันที่ ๒๔ เดือน กุมภาพันธ์ พ.ศ.๒๕๕๕ ตามรายละเอียดดังกล่าว ตั้งแต่เวลา ๐๘.๓๐ น.    ถึงเวลา๑๖.๓๐ น.ดูรายละเอียดได้ที่เว็บไซต์www.tambonbanpho.go.thและ www.gprocurement.go.th  หรือสอบถามทางโทรศัพท์หมายเลข ๐ ๗๕๕๘ ๒๔๔๒  ในวันและเวลาราชการ 
 
ประกาศ ณ วันที่   ๑๓   เดือน กุมภาพันธ์ พ.ศ. ๒๕๕๕
                                               
 
         (ลงชื่อ)……………….............……………………
                   (นายอำนวย    กลางวัง)
                                                นายกองค์การบริหารส่วนตำบลบ้านโพธิ์

